मालिङ्गाको १०० विकेट
श्रीलंकाका लासिथ मालिङ्गा ट्वान्टी–२० अन्तर्राष्ट्रियमा १ सय विकेट लिने पहिलो खेलाडी बनेका छन् । न्युजिल्यान्डसँग केन्डीमा शुक्रबारको खेलमा लगातार ४ विकेट लिँदै उनले ह्याट्रिकसहित सय विकेटको कोसेढुंगा छोएका हुन् ।
केन्डी — श्रीलंकाका लासिथ मालिङ्गा ट्वान्टी–२० अन्तर्राष्ट्रियमा १ सय विकेट लिने पहिलो खेलाडी बनेका छन् । न्युजिल्यान्डसँग केन्डीमा शुक्रबारको खेलमा लगातार ४ विकेट लिँदै उनले ह्याट्रिकसहित सय विकेटको कोसेढुंगा छोएका हुन् ।मालिङ्गाले पाकिस्तानका स्पिनर शहिद अफ्रिदीको ९७ विकेटलाई उछिन्दै ट्वान्टी–२० अन्तर्राष्ट्रियमा सर्वाधिक विकेट लिने बलर बनेका हुन् । ७६ औं म्याच खेलिरहेका मालिङ्गाले कोलिन मुन्रोलाई बोल्ड गर्दै आफ्नो सय विकेट पूरा गरेका हुन् । उनले लगातार ४ विकेट लिनेक्रममा ह्यामिस रदरफोर्ड, कोलिन डी ग्रान्डहोम र रस टेलरलाई आउट गरेका थिए । मालिङ्गाले ५ विकेट लिएपछि १२६ रनको लक्ष्य पाएको न्युजिल्यान्ड ८८ रनमा समेटिएको थियो ।